۱۴۴۶-۴-۶ تاریخ نشر شوی خبرونه کندز کندز ولایت کې ۲۲۲۵۳ تنو ته روغتیایی خدمات! افغانی سرې میاشتې د خپلو روغتیایی کارکوونکو پر مټ د تېرو ۳۰ ورځو په ترڅ کې د کندز ولایت په مختلفو سیمو کې د یاد شمېر ناروغانو له جملې د ۵۳۱۷ تنو معاینات او درملنه کړې ، ۲۰۳ تنو ته پانسمان او ۵۴۴۷ تنو ته یې بېلابېل واکسینونه تطبیق کړی، ۱۰۱۵ میرمنو ته له ولادت وړاندې او وروسته لازمې روغتیایی مشورې او ۱۷۸۵ تنو خوارځواکو ماشومانو ته یې د ځانګړو خوراکی توکو د ورکړې ترڅنګ ۳۸۵ مېرمنو ته د کورنی تنظیم او ۸۱۰۱ تنو ته د روغتیا ساتنې په برخه کې عامه پوهاوی هم ورکړی دی. پروان د افغانی سرې میاشتې له لوری نن چهارشنبه د ربیع الآخر د میاشتې پر ۶مه، د پروان ولایت په ښوونیز مرکز کې د فن او بیان په برخه کې د پنځه څلوېښت ورځنیو زده کړو تر بشپړولو وروسته له ۳۵ زده کوونکو څخه آزموینه واخیستل شوه. مرکزی ریاست ‏د افغانی سرې میاشتې سرپرست عمومی رئیس او مرستیال یې په افغانستان کې د برتانیې د سره صلیب له مسئول سره وکتل. نن چهارشنبه د ربیع الآخر د میاشتې پر ۶ مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور او د نوموړی مرستیال ښاغلی الحافظ عزیزالرحمن په افغانستان کې د برتانیې هېواد د سره صلیب له مسئول ښاغلی جیرمی او مل پلاوی سره ددې خیریه ملی ټولنې له بشرپالو فعالیتونو د ملاتړ او د مرستو پر دوام خبرې وکړې. ناسته کې د افغانی سرې میاشتې سرپرست عمومی رئیس د سوری زړه په رنځ د اخته ماشومانو د درملنېبرخه کې د یاد هېواد د سره صلیب له مالی ملاتړ څخه د مننې ترڅنګ له نوموړی غوښتنه وکړه، څو د بې سرپرسته کونډو، یتیمانو، روانی ناروغانو او ددې خیریه ملی ټولنې د مرکزی روغتون د تجهیز په برخه کې هم مرستې ترسره کړی. ورپسې په افغانستان کې د برتانیې هېواد د سره صلیب مسئول د افغان ولس لپاره د افغانی سرې میاشتې له لارې خدمات اغیزمن وبلل او د مرستو د دوام ژمنه یې وکړه، دا راز نوموړی له دې خیریه ملی ټولنې سره د ۶ میلیونه امریکایی ډالرو په ارزښت د خپلو روانو پروژو په تړاوتفصیلی معلومات وړاندې کړل او زیاته یې کړه چې نږدې ورځو کې به د افغانی سرې میاشتې سره د پېښځپلو، روغتیا، اقلیمی بدلون او مرستونونو د ودانیو د ویجاړو برخو د رغونې برخه کې به هم د همکارۍ هوکړه لیک لاسلیک کړو.